Številka: 41031-14/2023-36

Datum: 21. 2. 2024

Na podlagi 10. člena Uredbe o posredovanju in ponovni uporabi informacij javnega značaja (Uradni list RS, št. 24/16, 146/22) Občina Ajdovščina objavlja naslednje

**Zaključno poročilo o poteku in rezultatih Javnega razpisa za** **sofinanciranje veteranskih organizacij v letu 2023**

Občina Ajdovščina je dne 17. 4. 2023 na spletni strani občine [www.ajdovscina.si](http://www.ajdovscina.si) objavila Javni razpis za sofinanciranje veteranskih organizacij v letu 2023. Za obdelavo vlog prispelih na javni razpis sta bili imenovani administrativna in strokovna komisija. Sklep o začetku postopka in imenovanju strokovne komisije je bil objavljen ob objavi javnega razpisa in razpisne dokumentacije.

Link: <https://www.ajdovscina.si/javna_narocila_in_razpisi/javni_razpisi/2023041917101562/>

Rok za prijavo na javni razpis je bil 10. 5. 2023. Po preteku roka je prejete vloge odprla administrativna komisija, ki je ugotovila, da so na javni razpis prispele 4 prijave.

Strokovna komisija za ocenjevanje in vrednotenje vlog je prejete vloge ocenila in pripravila predlog za sofinanciranje prijavljenih organizacij proslav občinskega pomena, organizacij drugih spominskih slovesnosti ter delovanja organizacij. Skladno z razpisom se najprej ovrednoti organizacijo proslav občinskega pomena, zatem organizacijo drugih spominskih slovesnosti, nato pa še delovanje organizacij, po merilih iz razpisa.

Na podlagi predloga strokovne komisije je občinska uprava izdala sklepe o sofinanciranju. Po pravnomočnosti sklepov pa so bile upravičencem izdane pogodbe o sofinanciranju.

Rezultati javnega razpisa so bili objavljeni na spletni strani občine v mesecu juliju 2023:

(link: <https://www.ajdovscina.si/javna_narocila_in_razpisi/javni_razpisi/2023070509583506/>)

Pogodba o sofinanciranju veteranskih organizacij v letu 2023 določa, da se pogodbena sredstva za delovanje organizacije izvajalcu nakaže na podlagi prejetega zahtevka po vrnitvi podpisane pogodbe, za organizacijo proslav in spominskih slovesnosti pa po izvedeni prireditvi, na podlagi dokazil.

Društva so se s pogodbo zavezala, da bodo vsebinsko in finančno poročilo o izvedbi sofinanciranih programov, iz katerega bo razvidna namenska poraba odobrenih sredstev, predložila v roku 30 dni po izvedbi programa oziroma najpozneje do 31. januarja 2024.

Realizacija javnega razpisa v letu 2023, proračunska postavka 18134:

|  |  |  |  |
| --- | --- | --- | --- |
| ZŠ | prijavitelj | odobrena sredstva | koriščena sredstva |
| 1 | Društvo veterani policije Vipavske doline | 757,28 | 757,28 |
| 2 | Društvo veteranov "Sever" Severne Primorske | 3.811,65 | 3.811,65 |
| 3 | Združenje borcev za vrednote NOB Ajdovščina - Vipava | 8.919,42 | 8.848,11 |
| 4 | Društvo za negovanje rodoljubnih tradicij organizacije TIGR Primorske | 1.611,65 | 1.111,65 |
|   | SKUPAJ | 15.100,00 | 14.528,69 |

V letu 2023 iz proračunske postavke niso bila izčrpana vsa sredstva, ki so bila razdeljena prijaviteljem na podlagi javnega razpisa. Nekoriščena so ostala sredstva v višini 571,31 €, saj sta dva prijavitelja oddala zahtevke v nižjem znesku od odobrenih.

Pripravila:

Jerica Stibilj,

svetovalka za družbene zadeve in socialo